[{"text_idx": "#000000", "text": "Burundo retiris sian kandidatig\u0302on por IJK 2024"}, {"text_idx": "#000001", "text": "La komitato de TEJO vigle debatis c\u0302u okazu IJK 2024 en Eu\u0306ropo au\u0306 Afriko kaj c\u0302u TEJO estas tro eu\u0306ropcentra. Oni diskutis ankau\u0306, c\u0302u IJK okazu kune kun la UK, au\u0306 c\u0302u tio malfortigus la etoson de la renkontig\u0302o. Meze de la debato, unu el la tri kandidatoj, Burundo retiris sian kandidatig\u0302on. Oni nun decidos inter Tanzanio kaj Litovio."}, {"text_idx": "#000002", "text": "Dum komitatkunsido de TEJO je la 4-a de marto, oni diskutis kie okazu IJK 2024. Tuj post la kunsido, la g\u0302enerala sekretario Tobiasz Kubisiowski petis la komitaton voc\u0302doni inter la tri kandidat-landoj: Burundo, Litovio kaj Tanzanio. La voc\u0302donado ne estis decida, sed celis nur montri al la estraro la opiniojn de la komitato. Malgrau\u0306 ke eblis tuj voc\u0302doni, la g\u0302enerala sekretario petis, ke oni atendu g\u0302is la estraro sendos raporton pri la tri proponoj."}, {"text_idx": "#000003", "text": "La proponoj provokis viglan diskuton en la komitato c\u0302u IJK devus okazi en Afriko, por ke TEJO estu malpli eu\u0306ropeca kaj pli tutmondeca. Lucca Lanzi, komitatano A por Brazilo, forte pledis ne okazigi IJK en Eu\u0306ropo, c\u0302ar de post 2017 neniu IJK okazis ekster Eu\u0306ropo. Li rimarkigis ke unusola eu\u0306ropa lando, Nederlando, jam gastigis IJK dek fojojn, kiuj estas pli ol c\u0302iuj landoj ekster Eu\u0306ropo kune."}, {"text_idx": "#000004", "text": "\u2013 Do, mi ege malg\u0302ojus se denove Eu\u0306ropo estus elektita, malgrau\u0306 la ekzisto de du afrikaj opcioj. Kiun mesag\u0302on TEJO donos al la afrikanoj se ni elektos Litovion kiel la kongreslandon? Kion TEJO jam faris por la fizika afrika movado? Kaj kiujn bonajn kialojn afrikaj esperantistoj havus por esti membroj de TEJO se vers\u0302ajne la plimulto de ili neniam c\u0302eestos fizike iun IJK?"}, {"text_idx": "#000007", "text": "Espoir Kasati, komitatano B, parolis favore al Tanzanio kaj klarigis kial lau\u0306 li Tanzanio havas leg\u0302ojn kontrau\u0306 samseksemo:"}, {"text_idx": "#000009", "text": "Multaj komitatanoj parolis pri la malfacileco de la decido, kaj Matheus Gamito (komitatano B) resumis la malavantag\u0302ojn rilate al ambau\u0306 landoj:"}, {"text_idx": "#000010", "text": "\u2013 Unuflanke ni havas la eblecon de plia IJK en Eu\u0306ropo, kie sumig\u0302as preskau\u0306 70 IJK-oj, multoble pli ol en c\u0302iuj aliaj kontinentoj kune, kio pruvus teruran, eu\u0306ropcentran tendencon de TEJO. Aliflanke, okazigi la IJK en lando kiu ne havas respekton al GLAT-aj rajtoj, povus endang\u0302erigi niajn samideanojn kiuj apartenas al tiu komunumo."}, {"text_idx": "#000016", "text": "\u2013 Mi simple opinias la tanzanian aferon sufic\u0302e peza por mia mensa sano, c\u0302ar estas tiom da polemiko c\u0302irkau\u0306 g\u0302i. Mi supozas, ke voc\u0302donigi la komitaton tiel baldau\u0306, dum la temo, kun la lastminuta propono pri kongresado en Tanzanio, ankorau\u0306 ne estas tute matura, fine ne estas tre sag\u0302a ideo."}, {"text_idx": "#000017", "text": "La situacio draste s\u0302ang\u0302ig\u0302is meze de la voc\u0302donado, kiam Gilbert Niyukuri, komitatano A por Burundo, anoncis ke Burundo retiris sian kandidatig\u0302on kaj subtenas Tanzanion."}, {"text_idx": "#000018", "text": "Oni sugestis ke IJK povus okazi en Tanzanio, sed ne dum la sama semajno kiel UK."}, {"text_idx": "#000019", "text": "Sed estrarano Tyron Surmon klarigis ke tio ne eblas, c\u0302ar la Kongresa Fako de UEA pretas helpi organizi IJK nur, se g\u0302i okazas samtempe kiel la UK. Li skribis ke c\u0302ar multe pli da homoj iros al la UK ol al la IJK, la IJK-anoj \u201dcerte estos forglutitaj.\u201d Li proponis ke c\u0302ar UK havos junularan programon ajnakaze, TEJO subtenu g\u0302in sed okazigu la IJK en Litovio."}, {"text_idx": "#000020", "text": "Lucca Lanzi el Brazilo estis unu el la plej fortaj subtenantoj de IJK en Afriko, sed li agnoskis ke li skribis antau\u0306 ol li ricevis la raportojn pri la kandidatoj. Li konfesis ke li \u201dopiniis sen klaraj informoj\u201d. Post studado de la raporto, li konsentis pri la kritikoj kontrau\u0306 Tanzanio."}, {"text_idx": "#000021", "text": "\u2013 Se ne eblas okazigi IJK en Tanzanio antau\u0306 au\u0306 post la UK, mi sincere ne certas c\u0302u estus bone por TEJO havi nian kongreson kiel junularan programon de UK. Mi ne multe s\u0302atis la proponon de Tanzanio, mankas pluraj informoj, kaj mi dubas ke UEA facile donos pliajn detalojn al TEJO."}, {"text_idx": "#000022", "text": "Finfine, la 14-an de marto, la voc\u0302donado finig\u0302is. Lau\u0306 la ne tre klara voc\u0302don-sistemo de TEJO la rezulto estis, ke Tanzanio kaj Litovio estis egale preferataj (10 voc\u0302donoj por ambau\u0306 landoj) kaj ambau\u0306 estas preferataj al Burundo. Kiel \u201degalecrompanto\u201d funkciis la voc\u0302o de la prezidanto, pro kiu Tanzanio gajnis la voc\u0302donadon."}, {"text_idx": "#000023", "text": "Ne certas kiom da homoj voc\u0302donis ne leginte la raporton au\u0306 antau\u0306 la retirig\u0302o de Burundo. Pro tio, ne klaras c\u0302u la opinio-sondado helpos gvidi la estraron en la decido."}, {"text_idx": "#000025", "text": "EU-subvencio savas la financojn de TEJO"}, {"text_idx": "#000026", "text": "C\u0302u Kasati opinius same, se la sudo de Usono ankorau\u0306 havus afrikajn sklavojn? Ja ankau\u0306 tio estis parto de \u201cvaloroj\u201d, c\u0302i-kaze de la sudaj s\u0302tatoj de Usono."}, {"text_idx": "#000027", "text": "Du TEJO-komitatanoj diris, ke ili ne iros al Tanzanio pro la tieaj kontrau\u0306gejaj leg\u0302oj.\nSe Kasati estus vera viro, li pardonpetus publike pro liaj diskriminaciaj eldiroj.\nMi supozas, ke li mem ne kontentus esti diskriminaciata pro sia hau\u0306tkoloro, do kial li ja faras tiel diskriminaciajn rimarkojn rilate aliajn?"}, {"text_idx": "#000039", "text": "Cxu cxi artikolo plu ekzistas en okcidento? En Februaro, kiam Rusio invadis Ukrainion, multaj afrikdevenaj rifugxintoj estis malpermesitaj eniri Pollandon, kaj neniu reagis, estis kiel normala situacio. Cxu tiu artikolo cxiam ne povus esti aplikata. Jen la problemo de okcidentanoj. Ni observas, analizas kaj konkludas. Vi devas kompreni kaj respekti alies kulturojn, kiel ni ankaux faras. La mondo sxangxigxas, kaj ni devas ankaux evolui."}, {"text_idx": "#000040", "text": "Jeanine, la evento, kiun vi priskribas, kolerigis ankau\u0306 min. Multaj aferoj rilate afrikdevenajn rifug\u0302antojn g\u0302enegas min. Eu\u0306ropo ricevas multege da rifug\u0302antoj el c\u0302iuj anguloj de la mondo, precipe se temas pri militoj, sed se temas pri afrikanoj, oni c\u0302iam diras: Ili estas \u201cekonomiaj\u201d rifug\u0302antoj \u2013 kaj oni ne enlasas ilin. Sed c\u0302u estas diferenco inter promilitaj rifug\u0302antoj au\u0306 ekonomiaj rifug\u0302antoj? C\u0302u estas diferenco inter morto pro bombo au\u0306 malsato? Lau\u0306 mi ne. Eble nur, ke la morto pro malsato estas multe pli longdau\u0306ra ol pro bombo.\nJam de infanag\u0302o tiu c\u0302i distingo, kiun oni faras inter rifug\u0302antoj kolerigas min."}, {"text_idx": "#000042", "text": "Espereble vi jam komprenas, ke ankau\u0306 mi komprenas, ke artikolo 1 de la Universala Deklaracio de Homaj Rajtoj ofte ne estas aplikata, kaj ke tio c\u0302agrenigas min."}, {"text_idx": "#000046", "text": "Do ni (esperantistoj) ne devas instrui la lingvon en landojn kiel Irano, Afganio, Pakistano, ISRAELO ktp ktp c\u0302ar la politika situacio en tiujn landojn?"}, {"text_idx": "#000047", "text": "Esperantistoj vojag\u0302as al tiuj landojn por disvastigi la lingvon, ne apogas registaroj kiu agas kontrau\u0306 bazajn homajn rajtojn."}, {"text_idx": "#000048", "text": "(Kaj homoj en tiuj landoj, kiuj interesus en EO-n , mi supozas g\u0302enerale ne esti popolon kiu apogas leg\u0302ojn kontrau\u0306 GLATuloj ktp.)"}, {"text_idx": "#000049", "text": "EO organizojn bojkotado landoj kiel Tanzanio simple malprofitos EO, kaj neniam s\u0302ang\u0302os la politika situacio en la landon."}, {"text_idx": "#000050", "text": "\u2014> \u201cDo ni (esperantistoj) ne devas instrui la lingvon en landojn kiel\u201d"}, {"text_idx": "#000051", "text": "Esperantistoj povas instrui c\u0302ie. UEA povas subteni kaj organizi regionajn renkontig\u0302ojn tiom, kiom g\u0302i volas."}, {"text_idx": "#000053", "text": "Se oni tamen organizas UK-on en tia lando, tio egalas al rasismo.\nUEA jam faris similan abomenaj\u0302on en 1933 kongresante sub la nazia reg\u0302imo, ekskludante judojn kun nazi-uniformoj en la kongresejo.\nNun la historio ripetig\u0302as, c\u0302i-foje GLAT-uloj estas la viktimoj."}, {"text_idx": "#000054", "text": "La decido de UEA des pli putras, se oni pripensas, ke la fondinto de la Ligo de Samseksamaj Geesperantistoj, Peter Danning (1927-2002) g\u0302uste pro la naziaj persekutoj fug\u0302is al Britujo."}, {"text_idx": "#000055", "text": "UEA devas haltigi tiun c\u0302i kongreson.\nLa eksa g\u0302enerala direktoro de UEA, Osmo Buller plurfoje avertis pri Tanzanio. UEA tamen plene informite kaj plenkonscie elektis Tanzanion kiel kongreslandon.\nEn mia lando, nur ekstremdekstruloj povas fari tiel ac\u0302an decidon."}, {"text_idx": "#000056", "text": "\u201cSe oni tamen organizas UK-on en tia lando, tio egalas al rasismo.\nUEA jam faris similan abomenaj\u0302on en 1933 kongresante sub la nazia reg\u0302imo, ekskludante judojn kun nazi-uniformoj en la kongresejo.\u201d"}, {"text_idx": "#000058", "text": "Kial estas permesita por Tanzanioj organizi lokaj/regionoj kongresoj, sed ne por ili gasti la UK-on?"}, {"text_idx": "#000059", "text": "Ili devus ostracita el Esperantujo, pro la agoj de la registaron?"}, {"text_idx": "#000060", "text": "C\u0302u vi apogis la \u201cmalpermeso de islamanojn\u201d de Trumpo-n?"}, {"text_idx": "#000061", "text": "UK Israelo estis en 2000 \u2014> Israelo lau\u0306leg\u0302igis samseksamon en 1988."}, {"text_idx": "#000062", "text": "UK-oj C\u0302inujo en 1986 kaj 2004 \u2014> Dum la UK en 1986 estis tute alia situacio, ankorau\u0306 ne estis plimulto da landoj, kiuj lau\u0306leg\u0302igis samseksamon. C\u0302inujo lau\u0306leg\u0302igis samseksamon en 1997. Do la UK en 2004 jam ne plu estis problemo."}, {"text_idx": "#000063", "text": "UK-oj en Kubo en 1990 kaj 2010. Kubo lau\u0306leg\u0302igis samseksamon en 1988."}, {"text_idx": "#000064", "text": "Universala Kongreso devas esti...universala. Kiel g\u0302i povus esti universala, se g\u0302i okazas en lando kiu eksterleg\u0302igas tutan kategorion de homoj?"}, {"text_idx": "#000065", "text": "Evidente ne! Sed UK en lando kia Tanzanio estas neakceptebla pro la c\u0302i-supre eksplikita kialo."}, {"text_idx": "#000066", "text": "Respondu al mi: C\u0302u vi akceptus UK-on en lando, se g\u0302i havus leg\u0302ojn kontrau\u0306 nigruloj?"}, {"text_idx": "#000067", "text": "Ne estis malpermeso de islamanoj se mi ne eraras, sed malpermeso de eniro por enlog\u0302antoj de specifaj landoj, direktita kontrau\u0306 terorismo.\nLa Supera Kortumo de Usono konsentis kun la Prezidenta Proklamo 9645.\nLau\u0306 mia kompreno, temis pri tempa mezuro.\nSe g\u0302i estus dau\u0306ra mezuro, evidente tio malebligus UK-on en Usono."}, {"text_idx": "#000068", "text": "1). Mi ne parolas simple pri samseksemuloj, ni c\u0302iuj konas ke la registaroj de Israelo, C\u0302inio kaj Kubo ne respektas la homojn rajtojn de popolojn"}, {"text_idx": "#000070", "text": "Do estas okej se samseksemuloj el Tanzanioj kaj aliaj nigra-afrika landoj estas malpermesita kongresi c\u0302e loka Eo-n konferencon."}, {"text_idx": "#000072", "text": "Ni akceptis g\u0302in en Israelon (konita la situacion kun la palestinanoj), do kiel ne ie ajn alian?"}, {"text_idx": "#000073", "text": "Kaj se ni akceptas g\u0302in kun lokan/regionon kongresan, kial ne por UK?"}, {"text_idx": "#000074", "text": "(Imagu ke Usonon havas leg\u0302oj kontrau\u0306 nigruloj, ke ni akceptas lokan kaj regionan kongreson en Usono kaj Kanado, sed ni ne permesas ilin en UK!"}, {"text_idx": "#000075", "text": "Imagu plue, ni permesas Usono eo jutubo kanaloj, au\u0306toroj, instruistoj, reta-kursoj, fama EO-propagandisto ktp, sed diris al ili ke vi ne havas permeso partopreni en UK-oj!?"}, {"text_idx": "#000077", "text": "\u201dNe estis malpermeso de islamanoj se mi ne eraras, sed malpermeso de eniro por enlog\u0302antoj de specifaj landoj, direktita kontrau\u0306 terorismo.\u201d"}, {"text_idx": "#000078", "text": "Jes kaj la militon de Putino-n estas direktita kontrau\u0306 la nazioj en Ukrainion!"}, {"text_idx": "#000079", "text": "\u201dLau\u0306 mia kompreno, temis pri tempa mezuro.\nSe g\u0302i estus dau\u0306ra mezuro, evidente tio malebligus UK-on en Usono.\u201d"}, {"text_idx": "#000080", "text": "Kaj se la \u201dspeciala milita operacio \u201d en Ukrainion, estas finita ene de periodo de 5 jaroj, tio estas bona situacio, ne problemon?"}, {"text_idx": "#000081", "text": "\u2014>Mi *** ja *** parolas \u201csimple\u201d pri samseksamuloj, c\u0302ar 1) g\u0302i koncernas min (kaj multaj aliaj GLAT-esperantistoj kaj 2) pri tio temas nun: La kontrau\u0306gejaj leg\u0302oj de Tanzanio, ne pri homaj rajtoj g\u0302enerale. Gravega temo, sed multe tro vasta por diskuti c\u0302i tie."}, {"text_idx": "#000082", "text": "\u2014>Mi ne vere kaptas la sencon de via frazo, sed via vortouzo \u201cnigra-afrika\u201d ne plac\u0302as al mi. Tiu vorto al miaj oreloj sonas tre koloniisme."}, {"text_idx": "#000084", "text": "a) Mi demandis vin, c\u0302u vi akceptus UK-on en lando, se g\u0302i havus leg\u0302ojn kontrau\u0306 nigruloj, sed vi ne respondas al mia demando."}, {"text_idx": "#000085", "text": "Por via informo: la plimulto de la Palestinanoj ne konsistas el nigruloj"}, {"text_idx": "#000086", "text": "b) La kazo Israelo/Palestino bazig\u0302as sur reciprokaj malamikaj agoj inter du popoloj, do temas pri io tute alia."}, {"text_idx": "#000087", "text": "c) Ne uzu \u201cni\u201d: Se mi estintus decidanto pri UK en Israelo mi plejvers\u0302ajne estus votinta kontrau\u0306."}, {"text_idx": "#000089", "text": "Resume: UK en landoj, kiuj lau\u0306leg\u0302e diskriminacias homojn baze de hau\u0306tkoloro au\u0306 seksa orientig\u0302o estas plene neakceptebla."}, {"text_idx": "#000090", "text": "La decido de UEA kongresi en Tanzanio estas neniel akceptebla kaj fakte signifas, ke Universalan Esperanto-Asocion estras homoj, kiuj toleras diskriminacion, simile al ekstremdekstruloj, rasistoj, nazioj, fas\u0302istoj ktp."}, {"text_idx": "#000092", "text": "La situacio estas same serioza kiel en 1933 kiam UEA decidis kongresi en nazia Germanujo."}, {"text_idx": "#000096", "text": "\u201dAfriko sude de Saharo (au\u0306 Subsahara Afriko) estas epiteto ofte donata al Centra kaj Suda Afriko, entenante ne nur la vastajn areojn sude de Saharo, sed ankau\u0306 sudajn partojn de c\u0302i tiu dezerto mem. G\u0302i estas proksimume la nearaba parto de Afriko. Fojfoje c\u0302i tiu mondparto estas nomata nigrula Afriko, kvankam en kelkaj partoj de g\u0302i superregas ne-nigrula log\u0302antaro.\u201d"}, {"text_idx": "#000098", "text": "Do kial estas okej por loka/regiona kongresoj sed ne UK?"}, {"text_idx": "#000100", "text": "Por via informo, Israelo estas rasistan s\u0302taton."}, {"text_idx": "#000101", "text": "La judoj el Germanio ne estis nigruloj ankau\u0306. Do vi opinias ke Antisemitismo ne estas formo de rasismon?"}, {"text_idx": "#000103", "text": "Ekscepte por Israelo kaj C\u0302inio kompreneble."}, {"text_idx": "#000105", "text": "La realo estas esperanto estas tre eta lingvon, en kiu eble 1 en 80,000 homoj en la mondon parolas/uzas g\u0302in c\u0302e bonan nivelon. (Kaj en Afriko la nombroj de parolantoj estas tre malgranda ec\u0302 komparita de tion)."}, {"text_idx": "#000106", "text": "Bojkoti Tanzanio el UK atingas ne s\u0302ang\u0302o iu ajn en la leg\u0302on."}, {"text_idx": "#000109", "text": "En realon, via revomondo simple damag\u0302os la disvastigo de Eo en Afriko (precipe Subsahara Afriko )."}, {"text_idx": "#000112", "text": "Ni vidis esperantistojn pravigi kaj subteni la nunan rusan amasmurdadon en Ukrainujo."}, {"text_idx": "#000116", "text": "Zamenhof ja jam en \u201cLa Espero\u201d priskribis sian celon por Esperanto:"}, {"text_idx": "#000119", "text": "Jes kaj bari Tanzanioj Esperantistoj el UK estas diskriminacio ankau\u0306 (ne ec\u0302 por iliajn propra agojn au\u0306 kredojn, sed pro la leg\u0302oj de la Tanzanion registarojn)."}, {"text_idx": "#000121", "text": "La mondo ne zorgis pri ec\u0302 la futbalo Mondpokalo en Kataro (kiu kompreneble havis 100,000 obla pli la intereson ol la UK-on)."}, {"text_idx": "#000122", "text": "Do kio vi pensas ke \u201cEsperantujo\u201d atingos bari Tanzanio el gasti la UK-on? Kio s\u0302ang\u0302os en Tanzanio pro tio?"}, {"text_idx": "#000125", "text": "Mi ne defendas diskriminacion, mi simple ne favoras puni Tanzanioj e-istoj pro la agoj de iliaj registaron. Tio ne profitos ilin, ne Esperant(uj)o, ne GLATuloj en Tanzanioj."}, {"text_idx": "#000129", "text": "Universala Kongreso devas esti *** universala ***.\nSe tuta homgrupo estas ekskludata: antau\u0306e judoj, nun GLAT-uloj, la Universala Kongreso neniel estas universala."}, {"text_idx": "#000130", "text": "Tio estas unu afero. La dua estas, ke Universala Esperanto-Asocio havas devojn al siaj fakaj organizoj, kiuj kunvenas dum UK-oj. Unu el tiuj fakaj organizoj estas la Ligo de Samseksamaj Geesperantistoj (LSG). Tiu faka asocio certe ne povas kunveni en Tanzanio.\nLSG avertis pri tio, kaj tamen UEA decidis kongresi en Tanzanio."}, {"text_idx": "#000132", "text": "\u201cMi ne defendas diskriminacion, mi simple ne favoras puni Tanzanioj e-istoj pro la agoj de iliaj registaron.\u201d"}, {"text_idx": "#000133", "text": "Vi ja defendas diskriminacion defendante la UK-on en Tanzanio.\nVi ja defendas, ke GLAT-uloj kaj ilia fakorganizo estos ekskludataj de UK, same kiel okazis al judaj geesperantistoj en 1933."}, {"text_idx": "#000134", "text": "Ne temas pri punado de tanzaniaj esperantistoj. Temas pri la simpla fakto, ke Universala Kongreso en tia lando ne eblas."}, {"text_idx": "#000136", "text": "\u201cVi ja defendas, ke GLAT-uloj kaj ilia fakorganizo estos ekskludataj de UK\u201d"}, {"text_idx": "#000138", "text": "Sama kiel ankorau\u0306 en multaj landoj, mi \u2013 kiel ateiston \u2013 havus permeson eniri la landon, sed ne publike proklami ateismo/kritiki la religion."}, {"text_idx": "#000140", "text": "Via opinio neniel gravas, nek kun kio vi konsentas au\u0306 malkonsentas \u2013 UEA havas la devon atenti la rajton de libera kaj sekura kunveno por c\u0302iu kongresanto kaj la fakajn asociojn."}, {"text_idx": "#000142", "text": "En Duolingo oni ofertas ankau\u0306 aliajn lingvojn, neniu devigas vin lerni Esperanton."}, {"text_idx": "#000143", "text": "Ne estas leg\u0302on kiu malpermesas eniri GLATuloj en Tanzanion, la leg\u0302o estas kontrau\u0306 la agoj (kiu mi NE konsentas kun)."}, {"text_idx": "#000149", "text": "Fortune, la IJK lastatempe okazas en pli diversaj regionoj, kaj ili antau\u0306 nelonge kongresis en Togolando. Se TEJO sentas neceson kongresi en Eu\u0306ropo sekvajare kaj prokrasti la sekvan afrikan IJK-on, mi taksas tion akceptebla. Aliflanke, se TEJO sentas neceson akcepti la proponon de UEA kongresi en Tanzanio pro financa subteno, post la subvenciaj problemoj, mi certe sentus min pardonema al TEJO (kulpo tiuokaze restas kun UEA, lau\u0306 mi)."}, {"text_idx": "#000150", "text": "Tamen, mi ankau\u0306 esperas, ke TEJO plu prioritatigos diversecon pri IJK-gastigontaj landoj. En baldau\u0306 venontaj jaroj, se UEA ne povos trovi kongreslandon, kiu"}, {"text_idx": "#000152", "text": "espereble TEJO povos. Estas embarase, ke la gvidantaj organizoj de Esperantujo balancas kongresojn inter tiaj du, kvazau\u0306 ne ekzistas landoj, kiuj plenumas ambau\u0306."}, {"text_idx": "#000153", "text": "La vomigaj kontrau\u0306gejaj leg\u0302oj koncernas vicprezidanton Maia mem kaj tamen li konsentas pri Tanzanio. Iom simile al judoj kaj gejoj, kiuj laboris ec\u0302 en la germana SS. Ankau\u0306 tio ekzistis. Se Maia tiel volonte volas viziti Tanzanion, malgrau\u0306 la GLAT-malamikegaj lando kaj popolo, li faru tion en sia libera tempo, sed ne pagite de UEA kaj kontrau\u0306 la interesoj de la GLAT-a esperantistaro\nLa opinisondado en la TEJO-komitato estis 50% por Tanzanio, 50% por Litovio. Tio signifas, ke por 50% de la TEJO-komitato ne gravas, ke GLAT-uloj, ne estos sekuraj kaj liberaj en Tanzanio. Kiaj egoismaj personoj!"}, {"text_idx": "#000154", "text": "> Se Maia tiel volonte volas viziti Tanzanion, malgrau\u0306 la GLAT-malamikegaj lando kaj popolo, li faru tion en sia libera tempo, sed ne pagite de UEA"}, {"text_idx": "#000155", "text": "Se vi pensas ke estraranoj de UEA estas pagitaj, vi estas iom misinformita."}, {"text_idx": "#000157", "text": "Pristudu \u201cofickostoj\u201d en la bug\u0302eto 2023 de UEA kaj vi komprenos."}, {"text_idx": "#000159", "text": "Se GLAT-o vojag\u0302us al Tanzanio, ili riskus esti malliberigita, c\u0302u ne?"}, {"text_idx": "#000160", "text": "Do, s\u0302ajne al me ke tiuj, kiuj elektas okazigi UK au\u0306 IJK tien efektive diras ke lau\u0306 ili ne gravas tiom ke GLAT-oj povas c\u0302eesti la UK sekure kaj sen timo. Almenau\u0306 tio gravas malpli ol aliaj aferoj."}, {"text_idx": "#000162", "text": "Apenau\u0306. La c\u0302efa risko estas, ke oni ne enlasus ilin en la landon."}, {"text_idx": "#000164", "text": "Germana ministerio pri eksterlandaj aferoj:"}, {"text_idx": "#000165", "text": "\u201cPor gejaj agoj la tanzania kriminala juro provizas tre altajn malliberejajn punojn. Ne eblas ekskludi, ke ankau\u0306 eksterlandaj civitanoj estos submetitaj al kriminaljuraj mezuroj. Vojag\u0302antoj estas konsilitaj esti tre sinretenemaj, kaj publike kaj en sociaj amaskomunikiloj.\u201d"}, {"text_idx": "#000166", "text": "Usona ministerio pri eksterlandaj aferoj:"}, {"text_idx": "#000168", "text": "Nederlanda ministerio pri eksterlandaj aferoj:"}, {"text_idx": "#000169", "text": "\u201cLa esprimo de amo inter lesbaninoj, gejoj, ambau\u0306seksemuloj, transgenruloj, interseksaj homoj kaj homoj kiuj difinas sian sekson au\u0306 seksecon alimaniere (LGBTQ+-homoj) estas krima delikto en Tanzanio. C\u0302i tio validas ankau\u0306 por eksterlandanoj. Memoru tion.\u201d"}, {"text_idx": "#000170", "text": "Jes, jen malbonaj aferoj, sed c\u0302u iu el ili okazis al turisto el pli ric\u0302a lando, kiu obeis la lokajn leg\u0302ojn? Lau\u0306 mia sperto pri la mondo, tiaj homoj multe pli timu la lokajn krimulojn ol la lokan policon, en preskau\u0306 c\u0302iuj landoj, kaj mi legis nenion, kio sugestas, ke Tanzanio estas escepto el tiu vidpunkto."}, {"text_idx": "#000171", "text": "Vi povas veti vian vivon ke esperantistoj kiel Bryce, ne zorgis au\u0306 g\u0302emas antau\u0306e pri la situacion en Tanzanio \u2013 g\u0302is lia trezoron, la t.n universala kongreso (kiu neniam antau\u0306e en 135 jaroj de la lingvon, gastigis en iu ajn lando en Afriko) anoncis ke g\u0302i gastigus la konferenco ene da landon plenan da \u201csavag\u0302a\u201d, \u201cprimativa\u201d nigrulojn."}, {"text_idx": "#000175", "text": "Estas vi kiu ne volas nigruloj en Afriko gasti la UK-on."}, {"text_idx": "#000180", "text": "Do la reala kialo ke vi kredas ke Tanzanio devus prohibi el gasti UK, estas kio?"}, {"text_idx": "#000181", "text": "C\u0302esu viajn pravigojn de la tanzania UK."}, {"text_idx": "#000182", "text": "Lau\u0306 la usono ambasado: \u201cMembroj de la LGBTI-komunumo estis arestitaj (...) kaj/au\u0306 akuzitaj je senrilataj deliktoj\u201d"}, {"text_idx": "#000184", "text": "Se turistoj en tiel GLAT-malamikega lando estas rekoneblaj kiel GLAT-uloj, la polico povas facile akuzi ilin pri io, sen aludi al ilia GLAT-eco."}, {"text_idx": "#000185", "text": "The Citizen, tanzania gazeto skribas:"}, {"text_idx": "#000186", "text": "\u201cLa polico estis vicigita plej alta kun 45.6 procentoj, inter la institucioj perceptitaj kiel plej inklinaj al korupto en Tanzanio.\u201d\nKombinu tion kun tio, kion mi supre menciis, kaj vi komprenos, ke ankau\u0306 GLAT-aj eksterlandanoj facile povas farig\u0302i viktimo de la kontrau\u0306GLATaj leg\u0302oj kaj sinteno en la lando."}, {"text_idx": "#000187", "text": "\u201cLau\u0306 mia sperto pri la mondo (...)\u201d"}, {"text_idx": "#000188", "text": "\u2014-> Vi ne estas gejo, do via sperto de la mondo estas tute alia."}, {"text_idx": "#000189", "text": "Krome estas simpla fakto, ke fakorganizo de UEA, la Ligo de Samseksamaj Geesperantistoj ne povas lau\u0306leg\u0302e kunveni en Tanzanio.\nPri tio ne eblas ajna diskuto au\u0306 dubo."}, {"text_idx": "#000190", "text": "Mi ripetas, c\u0302esu viajn pravigojn de la tanzania UK."}, {"text_idx": "#000191", "text": "Se kun la supraj informoj, vi dau\u0306re asertas, ke UK en Tanzanio estas en ordo, vi subtenas diskriminacion de GLAT-uloj.\nNu, verdire, vi jam de la komenco subtenis tiun diskriminacion sciante en kia GLAT-malamikega lando okazos la UK."}, {"text_idx": "#000193", "text": "Vi troigas, la realo estas alia. Mia demando al vi; cxu vi jam vizitis Tanzanion? Se vi bazigxas je retaj informoj, vi certe ne venos al Afriko, sed la realo estas alia."}, {"text_idx": "#000194", "text": "Estas diferenco inter Afriko kaj Tanzanio.\nEstas ankau\u0306 afrikaj landoj, kiuj ne havas tiujn putrajn leg\u0302ojn kontrau\u0306 GLAT-uloj."}, {"text_idx": "#000195", "text": "Imagu se UEA kongresus en la Sud-Afriko de 1980 kun lokoj \u201cnur por blankuloj\u201d : c\u0302u plac\u0302us al vi, se mi dirus, ke vi troigas, se vi protestus?"}, {"text_idx": "#000196", "text": "Mia unua koramiko estis afrikamerika usonano. Kiam ni enamig\u0302is ankorau\u0306 ekzistis la Sud-Afriko kun siaj rasaj leg\u0302oj kontrau\u0306 neblankuloj. Se UEA estus planinta en tiu lando, mi same koleregus kaj kondamnus tion."}, {"text_idx": "#000197", "text": "La realo estas alia, vi diras...\nLa realo estas, ke pluraj homrajtaj asocioj kaj ambasadoj avertas GLAT-ulojn pri Tanzanio.\nAnkau\u0306 tanzania GLAT-aktivisto jam alvokis al bojkoto de sia lando."}, {"text_idx": "#000198", "text": "Se vi estas el Tanzanio mem, komprenu, ke mi havas absolute nenion kontrau\u0306 vi au\u0306 iu ajn tanzaniano, kiu subskribig\u0302as al la homaj rajtoj.\nEstas tutsimple la abomena malrespekto de homaj rajtoj \u2013 c\u0302i-kaze de gejoj \u2013 en via lando, kiu estas neakceptebla."}, {"text_idx": "#000199", "text": "Edmundo malkonsentas kun vi. Tio ne signifas, ke li mensogas."}, {"text_idx": "#000200", "text": "Kompare kun enprizonigo \u201cnura\u201d malpermeso eniri en landon povas s\u0302ajni minora, prifajfinda malagrablaj\u0302o. Tamen. Post elspezo de centoj au\u0306 miloj da eu\u0306roj au\u0306 dolaroj (vers\u0302ajne neniam plu revidotaj), post longa kaj laciga vojag\u0302o oni subite trovas sin en kos\u0302mare gapiga situacio (des pli pro tia absurda kialo), eble ec\u0302 devigata tuj ac\u0302eti revenbileto(j)n \u2013 se oni entute havas la monon: ne c\u0302iu vojag\u0302as tra la mondo kun plena monujo."}, {"text_idx": "#000203", "text": "UEA metis sur pesilon kongresi en Afriko por la unua fojo (kio ja estas justa kaj historie grava) kaj kongresi sub GLAT-fobiaj kondicoj, kaj g\u0302i elektis la unuan. Lau\u0306 mia opinio tio estas granda mispas\u0302o."}, {"text_idx": "#000205", "text": "La roterdamaj estraraj au\u0306tokratoj faras ekzakte kion ili volas.\nEc\u0302 la damag\u0302o al Esperanto kiam tiu c\u0302i diskriminacio samkiel tiu de 1933 kontrau\u0306 la judoj vaste diskonatig\u0302os, ne interesas ilin.\nKaj la Komitato de UEA nur umas pri UN, dume ne sekvante la principojn de tiu sama UN, kiu ankau\u0306 lau\u0306te kondamnas kontrau\u0306GLATan diskriminacion."}, {"text_idx": "#000206", "text": "Aparte de unu-du esceptoj aliseksamaj esperantistoj grandparte silentas kiel vi vidas.\nLa historio de la nazia UK ripetig\u0302as. Bonvenon en Esperantujo."}, {"text_idx": "#000207", "text": "Brice, mi ripetas kion mi diris en la Facebook-grupo GLATaj Esperantistoj: Mi ne kredas, ke la estraro de UEA estas homofobia en sia esenco, tute ne. Sed g\u0302i preteratentis gravan principon, kiu regas la decidojn de la organizo, i.a. pri la elekto de UK-sidejo."}, {"text_idx": "#000208", "text": "Same tiuj, kiuj decidis kongresi en nazia Germanujo vers\u0302ajne ne mem estis (puraj) nazioj, almenau\u0306 la plimulto el ili ne, sed ili tamen ekskludis la judojn."}, {"text_idx": "#000212", "text": "C\u0302ar nur per eliro el Esperantujo kaj diskonigo de la faktoj pli vaste, oni almenau\u0306 povas provi iom repensigi la estraron. Lamentado en Esperanto mem kondukos al nenio, ni jam spertis tion: La vendo de la CO, la milito en Ukrainujo..."}, {"text_idx": "#000213", "text": "Bedau\u0306rinde jam estas klare al mi, ke ec\u0302 damag\u0302o al Esperanto mem neniel interesas la UEA-estraron."}, {"text_idx": "#000215", "text": "Mi estas certa ke pli da samseksemuloj partoprenos en la UK en Tanzanio ol da afrikanoj (el Afriko) partoprenis en la UK en Montrealo. Fino de la polemikoj."}, {"text_idx": "#000216", "text": "Kiel grandegan intelekton vi posedas! En la UK en Montrealo sendube ankau\u0306 estis pli da GLAT-uloj kompare al plurdekaj nacioj."}, {"text_idx": "#000218", "text": "Kanado estas tre malfacila lando pri vizoj. Certe 90% de la Afrikanoj kiuj petis vizon por iri al la UK estis rifuzitaj. (Ankau\u0306 sud-Amerikanoj, vers\u0302ajne.)"}, {"text_idx": "#000219", "text": "Gejo povas iri al Tanzanio kaj plej vers\u0302ajne nenio okazos, malgrau\u0306 viaj komparoj kun Nazioj. Afrikanoj ec\u0302 ne povis preni aviadilon por iri al Montrealo. Sed pri tia vera diskriminacio oni neniam parolas."}, {"text_idx": "#000220", "text": "Mi scivolas, c\u0302u UEA ne sciis pri tiu problemo, au\u0306 c\u0302u g\u0302i sciis sed ne atentis g\u0302in."}, {"text_idx": "#000221", "text": "Mi pensas, sed ne certas, ke tiu problemo ankau\u0306 ekzistas en aliaj \u201cblankuloj\u201d landoj, sed estas iom pli facile ricevi vizon. Eble tiuj kun spertoj povas komenti."}, {"text_idx": "#000222", "text": "Vi komparas du tute malsamajn aferojn. UEA ne diskriminaciu kontrau\u0306 gejoj c\u0302ar Kanado kaj aliaj landoj rifuzas vizojn por afrikanoj.\nTia komparo estas vere ridinda.\nIom s\u0302ang\u0302ante la detalojn, vi sendube povas pravigi ankau\u0306 la nazian kongreson sen judoj. UEA ja ne povas garantii, ke c\u0302iu povas viziti UK-on, c\u0302u ne?"}, {"text_idx": "#000223", "text": "Cetere neniu riproc\u0302as al UEA kongresi en Afriko.\nLa riproc\u0302o estas, ke g\u0302i elektis kongresi en unu el la plej GLAT-malamikaj landoj de Afriko."}, {"text_idx": "#000224", "text": "Samkiel pli frue g\u0302i decidis kongresi en nazia Germanujo tiel akceptante la ekskludon de judaj esperantistoj."}, {"text_idx": "#000226", "text": "> UEA ne diskriminaciu kontrau\u0306 gejoj c\u0302ar Kanado kaj aliaj landoj rifuzas vizojn por afrikanoj"}, {"text_idx": "#000227", "text": "UEA ne diskriminacias kontrau\u0306 gejoj. UEA decidis kongresi en lando kiu diskriminacias kontrau\u0306 gejoj, same kiel g\u0302i decidis kongresi en lando kiu diskriminacias kontrau\u0306 Afrikanoj."}, {"text_idx": "#000229", "text": "C\u0302u Kanado havas afrikdevenajn sklavojn?\nC\u0302u Kanado havas leg\u0302ojn, kiuj minacas nigrulojn per multjara malliberigo?"}, {"text_idx": "#000231", "text": "Libera tutmonda vojag\u0302ado ne estas homa rajto, protekto kontrau\u0306 diskriminacio baze de seksa orientig\u0302o au\u0306 hau\u0306tkoloro ja."}, {"text_idx": "#000232", "text": "Multaj landoj en la okcidenta mondo agas diskriminacia kontrau\u0306 nigruloj. En multaj sferoj de la socion."}, {"text_idx": "#000234", "text": "S\u0302ajnas ne, au\u0306 vi ne zorgas kiam oni parolas pri blank-landoj."}, {"text_idx": "#000235", "text": "\u201cLibera tutmonda vojag\u0302ado ne estas homa rajto\u201d"}, {"text_idx": "#000237", "text": "En la okcidenta mondo la koncepto de homoj rajtoj por gejuloj estas relative novan, kaj por transgenruloj estas tre nova (kaj en multaj okcidenta landoj ankorau\u0306 ne ekzistas)."}, {"text_idx": "#000238", "text": "En la frue periodo de Esperanto kaj UK-OJ, g\u0302i gastigis en Britujo Sur 6 okazoj kiam Samseksemo estis kontrau\u0306 la leg\u0302on en tiu lando. (Britujo nur revokis la leg\u0302oj kontrau\u0306 samseksemeco en 1966)."}, {"text_idx": "#000240", "text": "Milionojn de homoj manifestis sur la stratojn en Usono kaj multaj aliaj okcidenta landojn, kontrau\u0306 rasismo en 2020."}, {"text_idx": "#000241", "text": "Sed Usono kaj la okcidenta mondo ne havas problemojn kun rasismo c\u0302u ne!? Mdr."}, {"text_idx": "#000248", "text": "Vi 1) faras rasismajn rimarkojn 2) vi estas gejofobo c\u0302ar vi subtenas la ekskludon de GLAT-uloj de UK."}, {"text_idx": "#000250", "text": "Sed vi ne apogas bojkoti la rasista, seksisma, gejofobia, kaj transfobia Usonon el UEA kaj UK."}, {"text_idx": "#000252", "text": "Ne, tio estas la sintenon vi havas al nig- homoj en Afriko NE mi."}, {"text_idx": "#000253", "text": "\u201c2) vi estas gejofobo c\u0302ar vi subtenas la ekskludon de GLAT-uloj de UK.\u201d"}, {"text_idx": "#000254", "text": "Neniu estas ekskludita el UK en Tanzanio, tamen mi ne apogas leg\u0302oj kontrau\u0306 samseksemeco iu ajn en la mondo."}, {"text_idx": "#000255", "text": "Mi povas lerni ambau\u0306 se mi volas, fakte mi povas provi lerni iu ajn lingvo(j) mi volas."}, {"text_idx": "#000269", "text": "Estas via menso en kiu aperis la bildo de tanzanianoj kaj nigruloj kiel sovag\u0302uloj kaj primitivuloj."}, {"text_idx": "#000272", "text": "En Kanado, afrikanoj estis malpermesitaj eniri la landon, mi ne scias cxu pro rasismo aux ne, sed la fakto estas ke neniu ricevis vizon. En Tanzanio, mi certas ke cxiuj ricevos vizon, kaj sane reiros hejmen."}, {"text_idx": "#000274", "text": "Por esplori, c\u0302u la legantaro bone konas geografion \ud83d\ude09"}, {"text_idx": "#000275", "text": "\u201cUgandaj leg\u0302donantoj marde aprobis iujn el la plej severaj kontrau\u0306-gejaj leg\u0302oj de la mondo, igante iujn krimojn puneblaj per morto kaj trudante g\u0302is 20 jarojn da malliberejo por homoj identigantaj kiel LGBTQ+.\u201d"}, {"text_idx": "#000276", "text": "Plia pruvo, ke tiajn landojn en Afriko, c\u0302iu la homajn rajtojn respektanta asocio devus eviti."}, {"text_idx": "#000277", "text": "Benino devus havi la honoron ricevi la unuan afrikan Universalan Kongreson."}, {"text_idx": "#000278", "text": "UEA j\u0302us publikigis gazetaran komunikon:"}, {"text_idx": "#000281", "text": "Konsiderante la elekton de Tanzanio de la UEA-estraro, oni ne povas ne havi la ideon, ke tiu estraro suferas je grava formo de au\u0306 skizofrenio au\u0306 hipokriteco."}, {"text_idx": "#000282", "text": "Pardonon Bryce, mi certe emus kompreni vin, sed ne sukcesas. Cxu estas landoj kiuj respektas homajn rajtojn? Cxu vi povas listigi almenaux unu landon? Bonvolu ne listigi NATO-membrojn, kiuj mortigis milionojn da homoj en Irako, Jugoslavio, Sirio, Irako, Libio.... Ne listigu Rusion, Cxinion kaj aliajn landojn kiuj ne kondamnis la invadon de Rusio al Auxkrainio. Bonvolu ne listigi landojn, kiuj amase disdonas armilojn al Auxkrainio anstataux konsili la kievan registaron je dialogo, laux ili, ili subtenos Auxkrainion gxis la lasta auxkraino, domagxe. Mi ne konsentos kun vi se vi listigos landojn, kiuj dum jaroj malricxigis Afrikajn, aziajn kaj latinamerikajn landojn, kauxzinte militojn, malsatojn, malsanojn. Mi ne konsentos kun vi se listigas landojn kiuj mortigis aux subtenis mortigon de aborigenoj, indigxenoj....Mi konsentos kun vi se vi listigos landojn kiuj ne respektas rajtojn de samsekcemulojn(severe punas samseksemulojn , ecx mortigas ilin), Mi ne konsentos kun vi se vi listigas landojn mortigas publike nigrulojn (foje ankaux polico partoprenas); dum futbala macxo aljxetas bananojn al nigruloj kaj krias kiel simio. Landoj kiuj publike agresas nigruloj. Mi ne subtenas la agon de la Uganda registaro sed estas ankaux aliaj \u201cevoluintaj\u201d landoj kiuj faras pli ol tio, do ne kriu al skandalo krom se vi pensas ke tiuj supremenciitaj landoj faris tiujn abomenajxojn por la bono de la homaro. Nia mondo estas maljusta kaj ni agnosku tion, krom se ni estas en la flanko de donantoj de lecionoj, kiuj ecx se ili malrespektas homajn rajtojn ili ricevas aplauxdojn ke ili bone faris aux neniu komentas. Mi atendas la liston, jen la klavaro"}, {"text_idx": "#000285", "text": "Sed almenau\u0306 tiaj fiagoj de la idiotoj ne estas \u201cs\u0302tata politiko\u201d: la landoj ne havas leg\u0302ojn permesantajn au\u0306 ec\u0302 devigantajn j\u0302eti bananojn au\u0306 ataki. La idiotoj faras tion pro propra idioteco. Fakte c\u0302e rasismaj\u0302oj ekz. dum sportaj matc\u0302oj la au\u0306toritatoj ne malofte pune persekutas la agintojn (kun pli au\u0306 malpli da vervo kaj kun pli au\u0306 malpli da sukceso). En c\u0302iu lando de la mondo povas okazi malagrablaj\u0302oj, pri tio neniam estis dubo. Sed ne en c\u0302iu lando povas okazi malagrablaj\u0302oj, c\u0302ar tio estas la s\u0302tata politiko. Imagu intence kongresi en lando, en kiu estus lau\u0306leg\u0302e, ec\u0302 devige, j\u0302eti bananojn au\u0306 ataki nigrulojn. Oni certe ne au\u0306dacus pravigi \u201cNu, c\u0302i tie estas lau\u0306leg\u0302e j\u0302eti bananojn, sed en c\u0302iu ajn alia lando povas okazi la samo (au\u0306 iu ajn alia situaciac\u0302o, kial limig\u0302i nur al unu), do ni povas gaje kongresi c\u0302i tie\u201d."}, {"text_idx": "#000288", "text": "Ne kulpigu NATOn pri Irako. Multaj NATO-landoj kontrau\u0306is la atakon de Usono kaj Britio kontrau\u0306 Irako. Francio kontrau\u0306is g\u0302in tiom lau\u0306te ke la usona parlamento s\u0302ang\u0302is la nomon de fritoj (\u201cfrancaj fritoj\u201d, en la usona angla), kaj la usona mustado-kompanio French\u2019s devis klarigi, ke g\u0302i fakte ne estas franca."}, {"text_idx": "#000289", "text": "La atako mem estis fus\u0302aj\u0302o, sed almenau\u0306 g\u0302i pruvis ke NATO-landoj povas havi kaj ja havas propran politikon."}, {"text_idx": "#000290", "text": "(1) Kara Jeanine, mi konsentas kun 99% el tio, kion vi diras.\nLa homaj rajtoj estas tretitaj per la piedoj dau\u0306re kaj c\u0302ie per registaroj, grupoj kaj individuoj. Estus tre hipokrite diri, ke ekzistas landoj, kie la homaj rajtoj estas kontentige respektataj. Nu, mi ne konas tian landon."}, {"text_idx": "#000291", "text": "Mi ne kredas, kiel Francisco Javier Moleo\u0301n, ke vi \u201cprovas senespere defendi vian landon per c\u0302ia imagebla municio\u201d.\nVi kaj mi, ni sendube plenkreskig\u0302is en tute malsamaj cirkonstancoj kaj taksas aferojn vers\u0302ajne tial tre malsame. Mi nun ne parolas pri la de vi tre prave rimarkitaj \u2013 ofte teruraj \u2013 malrespektoj de la homaj rajtoj en c\u0302iuj landoj de la mondo.\nNe, mi parolas specife pri la koncepto de homaj rajtoj kaj ankau\u0306 pri samseksamaj/GLAT-ulaj aferoj.\nProvizore plej altan pinton atingis la homaj rajtoj per la Universala Deklaracio de Homaj rajtoj en 1948. G\u0302i unualoke celis garantii rajtojn de civitanoj kaj ilian respekton fare de la s\u0302tatoj. Oni jure nomas tion la \u201cvertikala efiko\u201d de homaj rajtoj. \u201cVertikala\u201d c\u0302ar temas pri la rilato de la registaroj (pinte) kun la popolo (\u201csube\u201d). Evidente artikolo unu de tiu grava Deklaracio jam indikas, ke ne temas nur pri la rilato de registaroj kun la popolanoj, sed ankau\u0306 pri la agoj de la popolanoj inter si (la horizontala efiko de homaj rajtoj) \u2013 g\u0302i ja diras:"}, {"text_idx": "#000293", "text": "(2) Se vi mem havas malhelan hau\u0306tkoloron, c\u0302u Universala Kongreso en la Sud-Afriko de Aparteco plac\u0302us al vi?\nMi jam pli frue menciis tiun landon kaj la tiean, tiaman situacion, vi tamen ne respondas al mi pri tiu demando."}, {"text_idx": "#000294", "text": "Por reveni al nia plekreskig\u0302o en vers\u0302ajne tre malsamaj cirkonstancoj:\nMi komprenis el la komento de Francisco Javier Moleo\u0301n, ke via lando estas Tanzanio. Mi nur malmulte konas la g\u0302eneralan politikan situacion en via lando, kaj entute foresu pri la pensoj de la tanzania popolo pri sia propra registaro \u2013 tiujn mi tute ne konas. Kion mi povus imagi \u2013 kaj mi diras tion tre singarde, mi ne volas esti la okcidentulo kiu pretendas koni Afrikon \u2013 estas, ke eble homoj en Tanzanio kaj en Afriko pli g\u0302enerale ofte havas malpli da fido en siaj registaroj. Kaj eble pro tio, por vi, la kontrau\u0306gejaj leg\u0302oj de via lando eble estas unu plia maljustaj\u0302o de la vialanda registaro.\nEble, en okcidentaj landoj \u2013 kvankam honesta observanto povas konstati, ke ankau\u0306 la tieaj registaroj multon misfaras rilate homajn rajtojn \u2013 la civitanoj pli multe, pli ofte fidas iliajn registarojn kaj la registaran protekton de homaj rajtoj.\nNu, se temas pri tiu fido, g\u0302i klare estas g\u0302usta, se temas pri tio, ke okcidentaj landoj ne havas leg\u0302ojn direktitajn malfavore al homoj pro ties sekson, seksan orientig\u0302on, hau\u0306tkoloron, ktp. Tio evidente estas la diferenco inter la cirkonstancoj en kiuj mi plenkreskig\u0302is, kaj en kiuj vi plenkreskig\u0302is (se vi estas el Tanzanio mem)."}, {"text_idx": "#000298", "text": "Mi skribis multe, sed mi konkludu: en Universala Kongreso esperantistoj havu la eblecon kunveni libere, sen diskriminacio, kaj tio ne eblas en lando kun kontrau\u0306gejaj leg\u0302oj.\nMi jam en alia komento rimarkis, ke libera vojag\u0302ado \u2013 bedau\u0306rinde \u2013 ne estas (oficiala) homa rajto kaj tial la problemo pri vizoj de afrikanoj apartenas al alia kategorio. Tamen ankau\u0306 mi bedau\u0306regas tiun problemon kaj tial tre bonvenigas UK-on en afrika lando, ne en Tanzanio, sed en lando sen diskriminaciaj leg\u0302oj."}, {"text_idx": "#000300", "text": "> ke libera vojag\u0302ado \u2013 bedau\u0306rinde \u2013 ne estas (oficiala) homa rajto kaj tial la problemo pri vizoj de afrikanoj apartenas al alia kategorio."}, {"text_idx": "#000301", "text": "\u201cAfrikanoj ne havas rajton je libera vojag\u0302ado, sed mi rajtas ne nur eniri vian landon sed ankau\u0306 fari tie tion, kion mi volas.\u201d"}, {"text_idx": "#000302", "text": "Kompreno de teksto klare ne estas via plej forta eco.\nMi skribis, ke libera vojag\u0302ado ne estas homa rajto \u2013 kaj tio validas por c\u0302iuj, ne nur por afrikanoj:"}, {"text_idx": "#000307", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]